  Виталий Пронин Гажано лыдӟисьёс, тӥледлы но дэмласьком визьдэс сынаса шутэтскыны. Сётӥськом «Шудкомлэн» берпуметӥ шудонысьтыз куд-ог юанъёсты. Шонер валэктон сётӥсьёслы - «Шудкомлэсь» кузьым! Жингыртоно 8-951-195-37-65 телефонъя газет потон нуналэ.Валэктонъёссэ шедьтоды вуоно номерысь. 1740-тӥ арын Парижын сютэм улон кутскиз. Пызьлэсь тырмымтэзэ валэктылӥзы урод куазен но. Вукоос ӧз ужалэ, малы ке шуоно со луиз. Мар? 1913-тӥ арын Романовъёслэн выжызылы 300 ар тырмиз. Солы сӥзьыса, Костромаын, Волгалэн огпал ярдураз, выль синпелетлы инъет (пьедестал) пуктӥзы. Нош кыӵе синпелет со вылын сылэ 1928-тӥ арысен? 1960-тӥ аръёсы Мускоын туж бадӟым, 26 подъездэн, зундэслы тупась корка пуктэмын вал. Корка улыны-вылыны туж ик ӟеч ӧз пӧрмы. Соин ик эшшо 4 таӵе корка пуктонлэсь куштӥськемын вал. Кыӵе арозь та лэсьтӥськон быдэсмыны кулэ вал? Америкалэн президентэз Джеймс Полк лапег мугоро вылэм, соин ик, калык азьын вераськыкуз, со ӵемысь ӝужыт интые султылэм. Дикой Западын ортчись быръён кампания дыръя со али гинэ кылдэм каръёсын улӥсь калыкен вераськылэм, соин ик, трибуна интые, Джеймс Полк ӵемысь со вылэ тубам. 1301-тӥ арын Англиысь Эдуард эксэй Уэльсын улӥсьёслы королевствояз пырыны ӵектӥз. Уэльсысь калык куриз: соосын кивалтыны кулэ Уэльсын вордӥськем, но англи кылын вераськисьтэм мурт. Паймымон, но Эдуард эксэй туж капчиен соглаш луиз. Угось уйин поход дыръя одћг учыр луиз. Кыӵе? Уйпалан та ужен араз кык толэзь гинэ вырыны быгато: инвожолэн шорысеныз кутскыса - куке шуръёс лэзисько - но гудырикошконлэн шорозяз - собере ву кезьыт луэ ни. Кыџе ужъёс нуисько вал та вакыт? «Красная бурда» журналлы оскид ке, та сяська кемагес сылоз, сое синучкон азе пуктӥд ке. Кыӵе сяська? Режиссёр Джон Форд ӵем дыръя индеецъёс сярысь фильмъёс лэсьтылӥз, берлогес мукет куронъёсын но соослы вазиськылыны кутскиз. Кылсярысь, одӥгез шаманзы, пе, куазез туж шонер тодыны быгатэ вылэм, но кӧня ке улыса, тунаськемысь дугдэм. Валэктон но сюриз: одӥг актёр созэ, пе, лушкам. Мае?   Теги: визьсынан Шунды  